Komission suositus, annettu 12 päivänä maaliskuuta 2002, neuvoston direktiivin 95/53/EY mukaisista rehujen yhteensovitetuista tarkastusohjelmista vuodeksi 2002 (tiedoksiannettu numerolla K(2002) 546)



Virallinen lehti nro L 070 , 13/03/2002 s. 0020 - 0022



Komission suositus, annettu 12 päivänä maaliskuuta 2002, neuvoston direktiivin 95/53/EY mukaisista rehujen yhteensovitetuista tarkastusohjelmista vuodeksi 2002 (tiedoksiannettu numerolla K(2002) 546) (2002/214/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehujen virallisen valvonnan järjestämistä koskevista periaatteista 25 päivänä lokakuuta 1995 annetun neuvoston direktiivin 95/53/EY(1), sellaisena kuin se on viimeksi muutettuna Euroopan parlamentin ja neuvoston direktiivillä 2001/46/EY(2), ja erityisesti sen 22 artiklan 3 kohdan, sekä katsoo seuraavaa: (1) Rehuihin liittyvistä tarkastuksista on jäsenvaltioilta vuoden 2000 tarkastusohjelmien täytäntöönpanosta saatujen tietojen perusteella laadittu yhteenvetona kokonaiskertomus, jonka pohjalta ei voida tehdä täsmällisiä päätelmiä. Eräitä kysymyksiä pidetään kuitenkin niin merkittävinä, että niiden osalta olisi vuonna 2002 toteutettava yhteensovitettu ohjelma. Erityisesti on syytä seurata rehun kontaminaation vaikutusta elintarviketurvallisuuteen. (2) Jäsenvaltioiden tarkastusviranomaiset ovat havainneet, että dioksiinikontaminaation riski on kasvanut hivenaineissa ja mineraalipitoisessa rehussa. (3) Jäsenvaltioiden tarkastusviranomaiset ovat myös havainneet, että raskasmetallien kuten lyijyn, kadmiumin, arsenikin ja elohopean aiheuttama kontaminaatioriski on kasvanut hivenaineissa ja mineraalipitoisessa rehussa. (4) Mykotoksiinien, erityisesti aflatoksiini B1:n, deoksiinivalenolin (DON), zearaleonin (ZEA) ja okratoksiini A:n (OTA) aiheuttama kontaminaatio vaatii erityishuomiota rehun epäpuhtauksia koskevan lainsäädännön kehittämistä silmällä pitäen. (5) Kaikki edellä tarkoitetut tekijät olisi sen vuoksi saatettava yhteensovitetun tarkastuksen kohteeksi vuonna 2002. (6) Sen varmistaminen, että spongiformisia enkefalopatioita aiheuttavat tekijät eivät ole kontaminoineet eläinten rehuketjua, edellyttää tehokkaita tarkastuksia. Sen vuoksi jäsenvaltioita olisi kehotettava asettamaan etusijalle tarkastukset, joiden kohteena on rehuaineisiin sisällytettävien eläinperäisten aineiden käyttöä koskevien rajoitusten noudattaminen. (7) Tähän suositukseen sisältyvät toimenpiteet ovat pysyvän rehukomitean lausunnon mukaiset, SUOSITTELEE: 1. Jäsenvaltioiden olisi toteutettava vuonna 2002 yhteensovitettu tarkastusohjelma epäpuhtauksien esiintymistiheyden ja -pitoisuuksien tarkastamiseksi eläinten ravinnossa kuten liitteessä I eritellään. 2. Kun seurantaohjelmien tuloksista laaditaan kertomus, niin kyseisiä tuotteita koskevat lukuarvot olisi esitettävä ilmoittamalla kotimaisen tuotannon ja kolmansista maista peräisin olevan tuonnin määrät liitteessä II esitetyn taulukon muodossa. 3. Tuotanto- ja tuontitiedot olisi ilmoitettava, vaikka tuotteista ei olisi otettu testinäytteitä. Laboratoriokokeiden osalta olisi ilmoitettava käytetyt menetelmät sekä niiden spesifisyys ja herkkyys. Testien vaatimustenmukaisuuden toteamisessa käytetyt perusteet olisi ilmoitettava. 4. Sanotun rajoittamatta direktiivin 95/53/EY 3-13 ja 15 artiklan soveltamista jäsenvaltioiden olisi toteutettava vuonna 2002 yhteensovitettu tarkastusohjelma sen selvittämiseksi, onko eläinperäisten rehuaineiden tuotanto- ja käyttörajoituksia noudatettu. Tarkastusohjelman tulokset olisi ilmoitettava komissiolle liitteessä III esitetyn taulukon muodossa. 5. Jäsenvaltioiden olisi liitettävä yhteensovitettujen tarkastusohjelmien tulokset direktiivin 95/53/EY 22 artiklan 2 kohdan mukaan erilliseksi luvuksi tarkastuksia koskevaan vuosikertomukseen, joka niiden on toimitettava ennen 1 päivää huhtikuuta 2003. Tehty Brysselissä 12 päivänä maaliskuuta 2002. Komission puolesta David Byrne Komission jäsen (1) EYVL L 265, 8.11.1995, s. 17. (2) EYVL L 234, 1.9.2001, s. 55. LIITE I 1. Jäsenvaltioiden yhteensovitetun ohjelman olisi katettava seuraavat epäpuhtaudet: a) dioksiinit (PCDD/F); b) lyijy (Pb), kadmium (Cd), elohopea (Hg) ja arsenikki (As); c) mykotoksiinit (alfatoksiini, deoksiinivalenoli, okratoksiini A, zearaleoni). 2. Yhteensovitetun ohjelman olisi katettava 1 kohdassa tarkoitettujen epäpuhtauksien esiintymistiheys ja -pitoisuudet seuraavissa eläinten ravinnoksi käytetyissä tuotteissa: a) hivenaineet, mukaan lukien erityisesti sinkki- ja kuparioksidi, mangaani ja sinkkisulfaatti; b) mineraalit, mukaan lukien erityisesti magnesiumoksidi ja fosfaatit; c) rehuaineet; d) rehuseokset (satunnaisnäyttein). LIITE II >PIC FILE= "L_2002070FI.002203.TIF"> LIITE III >PIC FILE= "L_2002070FI.002205.TIF">